જયારે ટીકા ફાયદાકારી કે સર્જનાત્મક ન હોય ત્યારે તે તમારા ઉપર, તમારી વિશ્વસનીયતા ઉપર, અને તમારા કૌશલ્ય ઉપર એક કટુતાભર્યા આક્રમણ સમાન લાગી શકે છે. જયારે પણ નકારાત્મક ટીકા આવે ત્યારે આપણી કુદરતી ટેવ એ હોય છે કે કાં તો બિલકુલ ચુપ થઇ જવું કાં તો હિંસક રીતે પ્રતિભાવ આપવો. આપણે આપણી ટીકા કરનારને આપણા વિરોધી ગણી લેવામાં ખુબ જ ઉતાવળા હોઈએ છીએ અને તેમને બસ નકારી દેતા હોઈએ છીએ. પણ, જો તેઓ ખરેખર સાચા હોય તો? અને આ લઇ જાય છે આપણને બીજા સવાલ તરફ. શું તે સાચું છે? જો તેઓ જે કહેતાં હોય તે સાચું હોય તો, પછી ભલે ને તે આનંદદાયી ન હોય અને કડવું હોય, આપણે તેના પ્રત્યે કોઈ પણ પ્રતિભાવ આપ્યા વિના કે તેને નકાર્યા કરતાં ચુપચાપ સાંભળવું જોઈએ. સામેની વ્યક્તિ કોઈ નૈતિક દબાવ હેઠળ નથી કે તે તેનાં વાક્યો ઉપર સાકર લગાવીને બોલે. અરે જયારે તેમની આલોચના ફાયદાકારી ન લાગે પરંતુ જો તે સત્ય હોય તો તેનાં ઉપર ચિંતન કરવાથી આપણને કોઈ નુકશાન નથી થવાનું. ગમે તે રીતે પણ તે ટીકા એ વિચારોનો આહાર છે અને તે આપણે જે કઈ પણ કરી રહ્યા હોઈએ તેમાં આપણને વધુ સારા જ બનાવશે.